rejauldu/bengali-wikipedia huggingface dataset:
নিতা ফুটবল একাডেমি হল ওড়িশার রাজ্যের শহর কটকের রাধা দামোদরপুরে অবস্থিত একটি ভারতীয় মহিলা পেশাদার ফুটবল ক্লাব এবং একাডেমি। এটি ওড়িশার প্রথম বেসরকারী আবাসিক ফুটবল একাডেমি, যা সুবিধাবঞ্চিত মেয়েদের মধ্যে ফুটবল প্রচারের জন্য নিবেদিত। তারা ওড়িশা মহিলা লিগ এবং খেলো ইন্ডিয়া রাজ্য চ্যাম্পিয়নশিপের অনূর্ধ্ব-১৭ পর্যায়ের বর্তমান চ্যাম্পিয়ন। একাডেমির অনেক শিক্ষার্থী সাব-জুনিয়র, জুনিয়র এবং সিনিয়র জাতীয় পর্যায়ে প্রতিনিধিত্ব করেছেন। তারা ভারতীয় মহিলা লিগ দ্বিতীয় বিভাগের ২০২৩–২৪ মৌসুমে রানার্স-আপ হয়, যা শীর্ষ স্তরের ভারতীয় মহিলা লিগে উন্নীত হতে সক্ষম হয়।  সম্মাননা ভারতীয় মহিলা লিগ ২ রানার্স-আপ (১): ২০২৩–২৪ ওড়িশা মহিলা লিগ চ্যাম্পিয়ন (২): ২০২৩–২৪, ২০২৪–২৫ এফএও ইন্টার ক্লাব ফুটসাল চ্যাম্পিয়নশিপ চ্যাম্পিয়ন (১): ২০২৫  তথ্যসূত্র  বহিঃসংযোগ নিতা ফুটবল একাডেমি  বিষয়শ্রেণী:ওড়িশার ফুটবল ক্লাব বিষয়শ্রেণী:২০১১-এ প্রতিষ্ঠিত ফুটবল ক্লাব বিষয়শ্রেণী:২০১১-এ ওড়িশায় প্রতিষ্ঠিত বিষয়শ্রেণী:ভারতের নারী ফুটবল ক্লাব বিষয়শ্রেণী:ভারতীয় নারী লিগের ক্লাব বিষয়শ্রেণী:ভারতীয় মহিলা লিগ ২ এর ক্লাব
বিরাজ বহু হল বিমল রায় পরিচালিত ১৯৫৪ সালের ভারতীয় হিন্দি ভাষার চলচ্চিত্র। এটি শরৎচন্দ্র চট্টোপাধ্যায়ের বিরাজ বৌ উপন্যাস অবলম্বনে নির্মিত। চলচ্চিত্রটির প্রযোজনা করেছেন হিতেন চৌধুরী। এতে নাম ভূমিকায় অভিনয় করেন কামিনী কৌশল এবং অন্যান্য শ্রেষ্ঠাংশে অভিনয় করেন অভি ভট্টাচার্য ও প্রাণ। চলচ্চিত্রটির সঙ্গীতায়োজন করেন সলিল চৌধুরী। এটি জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ লাভ করে।  কুশীলব  কামিনী কৌশল - বিরাজ চক্রবর্তী  অভি ভট্টাচার্য - নীলম্বর চক্রবর্তী  শকুন্তলা - পুন্নু চক্রবর্তী  প্রাণ - দেওধর  রণধীর - পীতম্বর চক্রবর্তী  মনোরমা - সুন্দরী  কাম্মো  বিক্রম কাপুর  নাজিমা (বেবি চান্দ)  ইফতেখার - কিশোরীলাল, দেওধরের সহকারী  মণি চট্টোপাধ্যায় - ভোলানাথ  সরিতা দেবী  শেওজিভাই  মায়া দাস  দশরতলাল  শৈলেন বসু  পুরস্কার ও মনোনয়ন  ১৯৫৪: জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ  ১৯৫৫: শ্রেষ্ঠ পরিচালক বিভাগে ফিল্মফেয়ার পুরস্কার - বিমল রায়  ১৯৫৫: শ্রেষ্ঠ অভিনেত্রী বিভাগে ফিল্মফেয়ার পুরস্কার - কামিনী কৌশল  ১৯৫৫: কান চলচ্চিত্র উৎসবে পাল্ম দর: মনোনীত  তথ্যসূত্র  বহিঃসংযোগ       বিষয়শ্রেণী:১৯৫৪-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:বিমল রায় পরিচালিত চলচ্চিত্র বিষয়শ্রেণী:সলিল চৌধুরী সুরারোপিত চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ১৭:৫২, ২৯ মে ২০২০ (ইউটিসি) ইকবাল হোছাইন   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তি নন Md Tanbir Islam (আলাপ) ১২:৩৭, ২৯ মে ২০২০ (ইউটিসি)  Md Tanbir Islam এইসব নিবন্ধে দ্রুত অপসারণ ট্যাগ লাগানোই উত্তম।এফ আর শুভ(বার্তা দিন) ১৪:০৪, ২৯ মে ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ঘাড়ব্যথা () কাঠঠোকরা পরিবারের একটি গুরুত্বপূর্ণ গণের নাম। এরা মাটিতে চরতে অভ্যস্ত। এদের মাঝারি আকারের ঠোঁট ক্রমশ সরু, চাপা ও সুচালো; নাসিকা বড়; ডানার প্রান্ত চোখা; ডানা সুচালো, পালক কোমল; লেজ বর্গাকার, ডানার দৈর্ঘ্যের তিন-চতুর্থাংশ বা বেশি, লেজের পালক নমনীয়। এই গণে পৃথিবীতে ২ প্রজাতি, বাংলাদেশে ১ প্রজাতি দেখা যায়। সেগুলো হলও;জিয়া উদ্দিন আহমেদ ও অন্যান্য সম্পাদিত; বাংলাদেশ উদ্ভিদ ও প্রাণী জ্ঞানকোষ, বাংলাদেশ এশিয়াটিক সোসাইটি; খণ্ড- ২৬; পৃষ্ঠা-৪১।   ইউরেশীয় ঘাড়ব্যথা, Jynx torquilla  লাল-গলা ঘাড়ব্যথা, or Rufous-necked Wryneck, Jynx ruficollis   তথ্যসূত্র   A.S.King/J. McLelland, Birds: Their structure and function, 2nd edition, 1984   বহিঃসংযোগ   Ageing and sexing (PDF; 4.6 MB) by Javier Blasco-Zumeta & Gerd-Michael Heinze  বিষয়শ্রেণী:কাঠঠোকরা বিষয়শ্রেণী:পিসিডি বিষয়শ্রেণী:সাধারণ নাম অনুযায়ী পাখি
রীতি পাঠক (জন্ম ১লা জুলাই ১৯৭৭) হলেন মধ্যপ্রদেশের সিধি থেকে নির্বাচিত ভারতের সংসদের নিম্নকক্ষের একজন সদস্য। তিনি ভারতীয় জনতা পার্টির সদস্য। তিনি মধ্যপ্রদেশের সিধি আসন থেকে ভারতীয় জনতা পার্টির প্রার্থী হিসাবে ২০১৪ সালের লোকসভা নির্বাচনে প্রথমবার লোকসভায় নির্বাচিত হন। তিনি ভারতীয় জাতীয় কংগ্রেস প্রার্থীকে ১,০৮,০৪৬ ভোটের ব্যবধানে পরাজিত করে আসনটি জিতেছিলেন।  তিনি ২০১৯ সালে ১৭তম লোকসভায় পুনরায় নির্বাচিত হন। তিনি কংগ্রেস প্রার্থী শ্রী অজয় সিংকে ২,৮৬,৫২০ ভোটের ব্যবধানে পরাজিত করে আবার সিধি আসনে জয়ী হয়েছেন।     প্রাথমিক জীবন, শিক্ষা এবং ব্যক্তিগত জীবন  রীতি পাঠক (জন্ম রীতি পান্ডে) ১৯৭৭ সালের ১লা জুলাই মধ্যপ্রদেশের  সিধির  (বর্তমান জেলা সিংরাউলি, মধ্যপ্রদেশ) খাটখারি গ্রামে শ্রীমতী শ্যামা পান্ডে (গৃহকর্ত্রী) এবং শ্রী রামকরণ দেব পান্ডের (আইনজীবী) ঘরে জন্মগ্রহণ করেন।  তিনি রেওয়াতে বড় হয়েছেন। তিনি ইতিহাস এবং হিন্দি সাহিত্যে স্নাতক ডিগ্রি (বিএ) এবং তারপরে ইতিহাসে স্নাতকোত্তর ডিগ্রি (গার্লস ডিগ্রি কলেজ, রেওয়া থেকে) করেছেন। তারপর তিনি এলএলবি (আইনে স্নাতক) তে স্নাতক সম্পন্ন করেন।  স্কুল এবং কলেজে থাকাকালীন তিনি সহ-পাঠ্যক্রমিক ক্রিয়াকলাপগুলিতেও সক্রিয় ছিলেন এবং স্নাতক সম্পূর্ণ করার মধ্যেই তিনটি এনসিসি শংসাপত্র সম্পূর্ণ করেছিলেন। তিনি ১৯৯৪ - ৯৫ সালে জিডিসিতে যুগ্ম সচিব ছিলেন  ১৯৯৭ সালে, তিনি শ্রী রজনীশ পাঠককে বিয়ে করেন।   অবধেশ প্রতাপ সিং বিশ্ববিদ্যালয়, রেওয়া থেকে ১৯৯৯ সালে এমএ,  ২০০২ সালে অবধেশ প্রতাপ সিং ইউনিভার্সিটি রেওয়া থেকে এলএলবি    সমাজকর্ম ও রাজনীতি  তাঁর পরিবারের অনুপ্রেরণা ও সমর্থন নিয়ে তিনি তাঁর নিজ নির্বাচনী এলাকায় নারীদের জন্য সামাজিক কাজ শুরু করেন। যখন তিনি সিধির জিলা পঞ্চায়েত অধ্যক্ষ পদের জন্য প্রতিদ্বন্দ্বিতা করেন এবং জয়ী হন, তখন তিনি রাজনীতি ক্ষেত্রে পরিচিত হয়ে ওঠেন। ২০১৪ সালে, তিনি মধ্যপ্রদেশের সিধি নির্বাচনী এলাকা থেকে নির্বাচনে প্রতিদ্বন্দ্বিতা করেন এবং ১,০৮,০৪৬ ভোটের ব্যবধানে জয়ী হন। তিনি ২০১৯ সালে লোকসভায় পুনরায় নির্বাচিত হন। তিনি বর্তমানে ১৭তম লোকসভার সদস্য।   পদ    সদস্য, কয়লা ও ইস্পাত সম্পর্কিত স্থায়ী কমিটি (১লা সেপ্টেম্বর ২০১৪  -  ২৫শে মে ২০১৯)  সদস্য, পরামর্শদাতা কমিটি, গ্রামীণ উন্নয়ন মন্ত্রণালয়, পঞ্চায়েতি রাজ এবং পানীয় জল পরিষ্কারকরণ। (১লা সেপ্টেম্বর ২০১৪  -  ২৫শে মে ২০১৯)  সদস্য, নারীর ক্ষমতায়ন কমিটি (৫ই ফেব্রুয়ারি ২০১৫  -  ২৫শে মে ২০১৯)  সদস্য, পাবলিক অ্যাকাউন্টস কমিটি (১লা মে ২০১৬  -  ২৫শে মে ২০১৯)  জেলা পঞ্চায়েত অধ্যাক্ষ, ২০১০ থেকে ২০১৪    তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:মধ্যপ্রদেশের রাজনীতিতে নারী বিষয়শ্রেণী:সপ্তদশ লোকসভার সদস্য বিষয়শ্রেণী:ষোড়শ লোকসভার সদস্য বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:লোকসভার নারী সদস্য বিষয়শ্রেণী:মধ্যপ্রদেশ বিধানসভার সদস্য ২০২৩-২০২৮ বিষয়শ্রেণী:মধ্যপ্রদেশ বিধানসভার নারী সদস্য বিষয়শ্রেণী:সিধি জেলার ব্যক্তি
থাম্ব|300px|এমআইটি এক্স সংঘের ডিস্ট্রিবিউশনের পরিচিত twm ইউন্ডো ম্যানেজেরের অধীনে চলা গ্রাফিকাল ইউজার ইন্টারফেইস এবং অ্যাপলিকেশনগুলোর একটি ঐতিহাসিক উদাহরণ: এক্স টার্মিনাল, Xbiff, xload এবং একটি গ্রাফিকাল নির্দেশিকা পাতা ব্রাউজার  এক্স উইন্ডো সিস্টেম (সাধারণত এক্স১১ নামে পরিচিত, তাদের বর্তমান সংস্করণ নম্বরের প্রধান অংশ ১১ এর উপর ভিত্তি করে, অথবা সংক্ষিপ্ত আকারে এক্স) একটি কম্পিউটার সফটওয়্যার ব্যবস্থা এবং নেটওয়ার্ক প্রটোকল যা সংযুক্ত কম্পিউটারসমূহের (networked computers) জন্য গ্রাফিকাল ইউজার ইন্টারফেইস (GUI) এবং সম্বৃদ্ধ ইনপুট ডিভাইস চালনার ভিত্তি তৈরি করে। এটি একটি হার্ডওয়ার অ্যাব্সট্রাকশন লেয়ার তৈরি করে যেখানে একটি সার্বজনীন কমান্ডগুচ্ছের সাহায্যে সফটওয়্যার লেখা হয়, যার ফলে প্রোগ্রামগুলো ডিভাইস স্বাধীনতা পায় এবং এক্স বাস্তবায়নকৃত যেকোনো কম্পিউটারে পুনঃব্যবহৃত হতে পারে।  এক্স-এর উৎপত্তি ম্যাসাচুসেট্‌স ইনস্টিটিউট অফ টেকনোলজি (এম,আই,টি) থেকে ১৯৮৪ সালে। প্রটোকলের ভার্শনটি সেপ্টেম্বর ১৯৮৭ থেকে এক্স১১ স্থির রয়েছে। এক্স.অর্গ ফাউন্ডেশনটি এই এক্স প্রজেক্টটি পরিচালনা করে, যার বর্তমান রেফারেন্স বাস্তবায়ন, এক্স.অর্গ সার্ভার, ফ্রি এবং ওপেন সোর্স সফটওয়্যার হিসেবে এম,আই,টি লাইসেন্স এবং সমগোত্রীয় অনুমতিদায়ক লাইসেন্সের অধীনে পাওয়া যায়।   তথ্যসূত্র     বিষয়শ্রেণী:সিস্টেম সফটওয়্যার বিষয়শ্রেণী:রিমোট ডেস্কটপ বিষয়শ্রেণী:এমআইটি লাইসেন্স ব্যবহারকৃত সফটওয়্যার
thumb|220px|১৯৮৮ সালে শিশুরা পেপারবয় খেলছে একটি এ্যমস্ট্রাড সিপিসি ৪৬৪ পিসিতে thumb|220px|বেশির ভাগ হোম কম্পিউটারে বেসিক প্রোগ্রামিং ভাষার বৈশিষ্ট্যটি থাকত চিত্রে দেখা যাচ্ছে ট্যান্ডি রঙিন কম্পিউটার ৩ thumb|220px|একটি টিআই৯৯/৪ সম্প্রসারণ মডিউল সহকারে। অল্প কিছু সম্প্রসারণ ব্যবস্থা এই ধরনের সজ্জার সাথে বাস্তবে প্রয়োগ করা যেত।  হোম কম্পিউটার ছিল মাইক্রোকম্পিউটারের একটি শ্রেণী যা ১৯৭৭ সালে বাজারে প্রবেশ করেছিল এবং ১৯৮০ দশকে সাধারণ হয়ে উঠে। এগুলো ভোক্তাদের নিকট বাজারজাত করা হত সামর্থ্যের মধ্যে যা সেই সময়ের প্রথম একক ব্যবহারকারীদের উদ্দেশ্য করা কম্পিউটার। এগুলো ব্যবসায়িক, বৈজ্ঞানিক অথবা ইঞ্জিনিয়ারদের কম্পিউটার বাজার থেকে আলাদা ছিল কম দামি হওয়ায় যেমন আইবিএম পিসি। তাই সাধারণত এগুলো মেমোরি এবং বর্ধণক্ষমতার দিক থেকে কম শক্তিশালি হত। একটি হোম কম্পিউটারের প্রায়শ ভাল গ্রাফিক্স এবং শব্দ ছিল ব্যবসায়ীক কম্পিউটারের তুলনায়। এগুলো সবচেয়ে সাধারণ ব্যবহার হল ভিডিও গেমস খেলা।  এগুলো কোন সাধারণ বৈদ্যুতিক যন্ত্রপাতি ছিল না যেহেতু এগুলো প্রস্তুত করেই বাজারজাত করা হত। বরং এগুলো ছিল ব্যবসায়িক যন্ত্রপাতি, সিনক্লেয়ার জেডএক্স৮০ মত, যা হোম এবং বাড়িতে তৈরি কম্পিউটার যেহেতু ক্রেতা এগুলোকে জোড়া দিতে পারতে প্রয়োজনীয় যন্ত্রপাতির থেকে।  জনপ্রিয় সংবাদগুলোতে পূর্বের হোম কম্পিউটার বিজ্ঞাপন ছিল বহুল প্রচলিত। এগুলোকে বাড়িতে ব্যবহারিকভাবে আহার/ঔষধ প্রস্তুতের নিময়মাবলির তালিকা প্রস্তুত থেকে ব্যক্তিগত আর্থিক ব্যবস্থাপনা থেকে বাড়ির সংয়ক্রিয়তায়Video of old TV Ad for Atari Home computers  from YouTubeMore home computer TV ads ব্যবহারের সম্ভাব্যতা সহকারে। উদাহরণসরূপ, ১৯৮০ দশকের হোম কম্পিউটারকে হোম স্বয়ংক্রিয় যন্ত্ররূপে ব্যবহারের জন্য কম্পিউটারকে সব সময় চালিয়ে রাখতে হত এবং সেই কাজের জন্যই নিয়োজিত রাখতে হত। ব্যক্তিগত অর্থ এবং ডাটাবেজ ব্যবহার করতে ক্লান্তিকর ডাটা অর্ন্তভূক্ত করতে হত।  বর্তমানে "ব্যবসায়িক" এবং "হোম" কম্পিউটার বাজারের ভাগ ধীরে ধীরে একেবারে মুছে গেছে। যেহেতু উভয় ধরনের কম্পিউটারই এখন একই রকম প্রসেসর স্থাপত্য, ফেরিফেরাল, অপারেটিং সিস্টেম এবং এ্যাপ্লিকেশন ব্যবহার করে। প্রায়শই দেখা যায় তাদের পার্থক্য হল শুধু তাদের যে বিক্রয়কেন্দ্র থেকে ক্রয় করা হয়। হোম কম্পিউটারের যুগ হতে অন্য একটি পরিবর্তন হল একজনের একক প্রচেষ্টায় নিজস্ব সফটওয়্যার প্রোগ্রাম লিখা এখন হোম কম্পিউটারে ব্যবহার থেকে প্রায় একেবারে নিশ্চিহ্ন হয়ে গেছে।  আরো দেখুন   শিশুদের কম্পিউটার  কম্পিউটার ম্যাগাজিন  কম্পিউটার হার্ডওয়্যারের ইতিহাস (১৯৬০ দশক-বর্তমান)  ঘরে তৈরি করা কম্পিউটার  হানিওয়েল ৩১৬ ১৯৬৯ সালের একটি "হোম কম্পিউটার"  হোম কম্পিউটারের তুলনা  বিষয়শ্রেণী অনুযায়ী হোম কম্পিউটারের তালিকা  ভিডিও হার্ডওয়্যার অনুযায়ী হোম কম্পিউটারের তালিকা  ভিডিও গেম কনসোলের তুলনা  ব্যক্তিগত কম্পিউটার বাজারের উপর আইবিএম পিসির প্রভাব  মাইক্রোপ্রসেসর উন্নয়ন বোর্ড এবং পূর্বের মাইক্রোকম্পিউটারের তালিকা  ব্যক্তিগত কম্পিউটার  ভিডিও প্রদর্শনী নিয়ন্ত্রক  তথ্যসূত্র  বহিঃ সূত্র Rune's PC Museum Home of the home computer Collection of old analog and digital computers at Old Computer Museum Computer History Museum – An online museum of home computing and gaming HCM - Home Computer Museum "Total share: 30 years of personal computer market share figures" – From Ars Technica article on computing in the 1980s Google Books link to A history of the personal computer: the people and the technology  By Roy A. Allan    বিষয়শ্রেণী:১৯৭৭ সূচনা বিষয়শ্রেণী:১৯৮০-এর দশকের ফ্যাড ও প্রবণতা
অগ্নিপরীক্ষা উত্তম কুমার এবং সুচিত্রা সেন অভিনীত একটি জনপ্রিয় রোমান্টিক বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি আশাপূর্ণা দেবীর বিখ্যাত উপন্যাস অগ্নিপরীক্ষার কাহিনী অবলম্বনে তৈরি হয়েছিল। এই চলচ্চিত্রটি ৩ সেপ্টেম্বর ১৯৫৪ সালে এম. পি প্রোডাকসন্স ব্যানারে মুক্তি পেয়েছিল এবং সংগীত পরিচালনা করেছেন অনুপম ঘটক। প্রধান ভূমিকায় অভিনয় করেছিলেন উত্তম কুমার, সুচিত্রা সেন,অনুপ কুমার ইত্যাদি https://timesofindia.indiatimes.com/entertainment/bengali/movies/news/remakes-of-bengali-films-whats-new-in-this-trend/articleshow/72241437.cms এই চলচ্চিত্রটি ১৯৬৭ সালে হিন্দিতে পুনর্নির্মাণ করা হয়েছিল ছোটিসি মুলাকাত নামে আর অভিনয় করেছিলেন উত্তম কুমার।   কাহিনী  এই গল্পটি একটি তরুণ দম্পতি - কিরীটী এবং তাপসীর মধ্যে। তাপসীর মা তার মেয়ের বিয়ে মানতে না পেরে বাড়িতে নিয়ে আসেন। আঘাত সহ্য না কড়তে পেরে মারা গেলেন তাপসীর বাবা। তাপসী সুশিক্ষিত ছিল ছুটি কাটাতে হিল স্টেশনে গিয়ে কিরীটী নামে এক ধনী যুবকের সাথে দেখা করেন। তারা প্রেমে পড়ে তবে তাপসী গ্রামের জমিদার ছেলে বুলুকে বিয়ে করেছিলেন। একটি দোষ অনুভূতি তাকে প্রতিদিন তাড়া করে কারণ সে তার অতীতকে ভুলতে পারে না। তিনি আবার বিয়ে করার সিদ্ধান্ত নিয়েছেন, তবে তার ভাই তার অতীতের কথা স্মরণ করিয়ে দিচ্ছে যদিও তার মা চাইছিল বিয়েটি হোক। তাপসী তার ঠাকুমার কাছে সাহায্যের জন্য জিজ্ঞাসা করলেন তাকে কী করা উচিত তাঁর ঠাকুমা রামায়ণে সীতার "অগ্নি পরীক্ষা" সম্পর্কে তাকে স্মরণ করিয়ে দেন। সীতার পরীক্ষা প্রতিটি প্রতিবন্ধকতার উপরে জয়লাভ করেছিল। তিনি আশা করেন একই ধরনের পরীক্ষার পরে তাপসীও বিজয়ী হয়ে উঠবেন। তাপসী সত্যের মুখোমুখি হতে দৃঢ় প্রতিজ্ঞা বদ্ধ হন এবং তিনি পুরানো গ্রামে এসেছিলেন সেখানে বুলুর সাথে দেখা করার চেষ্টা করে, কিন্তু কিরীটিকে তার সামনে দেখে। সে জানতে পেরেছিল যে কিরীটি হলেন বুলু, তাঁর দীর্ঘ প্রেম। এইভাবে সে তার হারানো ভালবাসা এবং তার অপরাধবোধের উপর জয়লাভ করে।   শ্রেষ্ঠাংশে   উত্তম কুমার - কিরীটী মুখার্জী  সুচিত্রা সেন - তাপসী ব্যানার্জী  অনুপ কুমার  জহর গঙ্গোপাধ্যায়  জহর রায়  কমল মিত্র  পঞ্চানন ভট্টাচার্য  শিখারানী বাগ  শ্যামলী চক্রবর্তী  সুপ্রভা মুখোপাধ্যায়  মাস্টার বিভূ  অপর্ণা দেবী  যমুনা সিংহ  সবিতা ভট্টাচার্য   সাউন্ডট্র্যাক    অভ‍্যর্থনা  এটি ১৯৫৪ সালের ৩রা সেপ্টেম্বর অর্থাৎ পুজোর মাসে মুক্তি পায় এবং বাংলা চলচ্চিত্রে একটি ইতিহাস তৈরী করে। এই ছবির মাধ্যমে উত্তম কুমার ও সুচিত্রা সেন দুজনেই তারকা হয়ে ওঠেন। ছবিটি টানা ১৮ সপ্তাহ চলে প্রেক্ষাগৃহে, যেখানে প্রযোজনা ব‍্যয়ের পাঁচগুন টাকা আয় হয় এবং অলটাইম ব্লকবাষ্টার হয় এবং বক্স অফিসে একটি মাইলস্টোন করে।   পুনর্নির্মিত  অগ্নিপরীক্ষার জনপ্রিয়তায় এই চলচ্চিত্রটি তেলুগু ও তামিল ভাষায় পুনর্নির্মাণ হয়েছিল মঙ্গল্যা বলাম ও মঞ্জল মাহিমাই নামে। এছাড়াও ১৯৬৭ সালে উত্তম কুমার নিজের প্রযোজনায় হিন্দিতে এর পুনঃনির্মাণ করেন ছোটি সি মুলাকাত নামে।   তথ্যসূত্র    বহিঃসংযোগ     বিষয়শ্রেণী:১৯৫৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র
এরিক আরন্ডট (জন্ম: ডিসেম্বর ৮, ১৯৮৭) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে এনজো আমোরে নামে কুস্তি করেন।   ব্যক্তিগত জীবন  আরন্ডট নিউ জার্সির হ্যাকেনসেকে জন্মগ্রহণ করেন, কিন্তু তার শৈশবের অধিকাংশ সময় অতিবাহিত হয় নিউ জার্সির ওয়ালউইকে। সেখানে তিনি জুলিয়া এ. ট্র্যাফাগেন স্কুল, ক্রেসেন্ট স্কুল ও ওয়ালউইক হাই স্কুলে পড়াশুনা করেন এবং একই সাথে সেখানে ফুটবলও খেলেন। তিনি সালিসবারি ইউনিভার্সিটিতে পড়াশুনা করা সময়ও ডিভিশন ৩ (এনসিএএ) বিভাগে ফুটবল খেলতে থাকেন। ২০০৭-২০০৯ সালে, তিনি সি গালসের হয়ে লাইনব্রেকার এবং সেফটি পদে খেলতেন। আরন্ডট চূড়ান্তভাবে সাংবাদিকতায় ডিগ্রী অর্জন করেছেন। তিনি পূর্বে ডিস্ক জকি, নিউ ইয়র্ক জেটসের টিকেট বিক্রেতা, পিয়ানো মুভার এবং হুটারসের ম্যানেজার হিসেবে কাজ করেছেন।   তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:এনএক্সটি/ডাব্লিউডাব্লিউই ক্রুজারওয়েট চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির
মিল্টন আর. সাপিরস্টেইন (১৯১৪ - ২৮ নভেম্বর, ১৯৯৬) ছিলেন একজন ক্লিনিকাল চিকিৎসা মনোবিজ্ঞানী, যিনি স্নায়ুবিজ্ঞান এবং সাইকোঅ্যানালিটিক্যাল ধারণার মধ্যে সংযোগ সম্পর্কে অধ্যয়ন, বক্তৃতা এবং লিখেছিলেন। তিনি প্রায় ৫০ বছর ধরে নিউ ইয়র্ক সিটির মাউন্ট সিনাই মেডিকেল সেন্টারে মনোরোগ বিজ্ঞানের ইমেরিটাস ক্লিনিকাল অধ্যাপক ছিলেন।   কাজ করে    ইমোশনাল সিকিউরিটি (১৯৪৮)  প্যারাডক্সেস অব এভরিডে লাইফ (১৯৫৩)  প্যারাডক্সস ইন দ্য মডার্ন ফ্যামিলি (১৯৯৬)   তথ্যসূত্র    বহিঃসংযোগ    বিষয়শ্রেণী:১৯১৪-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:মার্কিন মনোরোগ বিশেষজ্ঞ বিষয়শ্রেণী:মার্কিন চিকিৎসা শিক্ষায়তনিক বিষয়শ্রেণী:২০শ শতাব্দীর মার্কিন চিকিৎসক
ডিমলা কালী মন্দির (এছাড়াও ডিমলা রাজ কালী মন্দির বা ডিমলা রাজ দেবত্তর এষ্টেট নামেও পরিচিত) বাংলাদেশের রংপুর শহরে অবস্থিত কালী মন্দির। এটি একটি অষ্টকৌণিক হিন্দু মন্দির। ১৯১৬ সালে মন্দিরটির নির্মাণকাজ শেষ হয়।  অবস্থান ও ইতিহাস মন্দিরটি রংপুর সদর উপজেলায় রংপুর রেলওয়ে স্টেশন থেকে পূর্বদিকে এবং মাহিগঞ্জ বাজার থেকে প্রায় ১ কিলোমিটার দক্ষিণে বড় রঙ্গপুরে অবস্থিত।  তৎকালীন ডিমলার জমিদার নীল কমলের মৃত্যুর পর তার স্ত্রী শ্যামা সুন্দরীর দত্তক পুত্র রাজা রাজা জানকীবল্লভ সেনের সেবামূলক কাজের স্মৃতিস্বরূপ ১৯০৮ সালে মন্দিরটির নির্মাণ শুরু হয়। একই বছর শ্রী শ্রী কালী মাতা বিগ্রহ, শ্রী শ্রী লক্ষী নারায়ণ জিউ বিগ্রহ, শ্রী শ্রী মদন মোহন জিউ বিগ্রহ, শ্রী শ্রী রাম চন্দ্র বিগ্রহের নামে রাজা জানকীবল্লভ সেন তার সম্পত্তি ডিমলা রাজদেবত্তোর এস্টেটের নামে দান করেন। তবে কাজ শুরু হবার দুই বছর পর রাজা জানকি বল্লভ সেন মারা যান, এবং তার স্ত্রী রাণী বৃন্দারানী চৌধুরানী ডিমলা রাজদেবত্তোর এস্টেট পরিচালনার দায়িত্ব নেন। প্রায় আট বছর পর ১৯১৬ সালে মন্দিরটির নির্মাণকাজ সমাপ্ত হয়।  বিবরণ আনুমানিক ৩˝-০˝˝ উঁচু বেদীর উপর, দ্বিতল বিশিষ্ট পদ্ধতিতে নির্মিত মন্দিরটির নিচ তলায় শীর্ষদেশে রয়েছে লক্ষ্মী, সরস্বতী, বিষ্ণু, শিব প্রভৃতি দেব-দেবীর মূর্তি। নিচে পাখির ডানাযুক্ত মানবাকৃতির ভাষ্কর্য এবং শীর্ষে পিতলের কলস ও ত্রিশুল স্থাপন মূলত শিব মন্দিরের চিহ্ন হলেও স্থানীয়ভাবে এটি কালী মন্দির হিসাবে বিবেচিত। অষ্টকৌণিক টাওয়ার সদৃশ্য কালী মন্দিরটির খিলানে রয়েছ ব্রাক্ষী, মহেশ্বরী, চামুন্ডা, নারসিংহী, নারায়নী, বারাহী, কৌমারী, ও অপরাজিতা রুপে নির্মিত বিভিন্ন দেবীমূতি। মন্দিরটিতে নিত্য পূজা অর্চনা ও সন্ধ্যা আরতির পাশাপাশি বাংলা বর্ষবরণ উৎসব, শারদীয় দূর্গোৎসব, অমাবস্যা, জন্মাষ্টমী, কোজাগরী লক্ষী পূর্ণিমা, দোলযাত্রা, শিবরাত্রি, রাম জন্মজয়ন্তি সহ বিভিন্ন সাংস্কৃতিক উৎসব আয়োজিত হয়।  তথ্যসূত্র  উৎস  বিষয়শ্রেণী:১৯১৬-এ প্রতিষ্ঠিত বিষয়শ্রেণী:রংপুর জেলার হিন্দু মন্দির বিষয়শ্রেণী:রংপুর জেলার দর্শনীয় স্থান বিষয়শ্রেণী:বাংলাদেশের কালীমন্দির
নারিকেলবাড়িয়া ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।  অবস্থান ভৌগোলিক অবস্থান অনুযায়ী নারিকেলবাড়িয়া ইউনিয়ন যশোর জেলা শহর থেকে প্রায় ৫০ কি.মি. পুর্বে অবস্থিত। পুর্বে ঘলগ্রাম ১৫ কিঃ মিঃ উত্তরে দরাজহাট, বাসুয়াড়ী ৩০ কিঃ মিঃ, উত্তর পশ্চিম রায়পুর এবং পশ্চিমে বন্দবিলা ও জহুরপুর অবস্থিত। ইউনিয়নটিতে ১৭টি গ্রাম এবং ১৫টি মৌজা রয়েছে।  তথ্যসূত্র  বিষয়শ্রেণী:বাঘারপাড়া উপজেলার ইউনিয়ন
আসিয়া দেবী থারুনি (নেপালি: आशिया देवी थरुनी) একজন নেপালি রাজনীতিবিদ ও প্রাদেশিক পরিষদের সদস্য। তিনি নেপালি কংগ্রেস থেকে মধেশ প্রদেশের প্রাদেশিক পরিষদের সদস্য নির্বাচিত হন। থারুনি পারসাগাধির বাসিন্দা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:২১শ শতাব্দীর নেপালি নারী রাজনীতিবিদ বিষয়শ্রেণী:মধেশ প্রদেশসভার সদস্য বিষয়শ্রেণী:নেপালি কংগ্রেসের রাজনীতিবিদ বিষয়শ্রেণী:নেপালি কংগ্রেসের মধেশ প্রদেশের রাজনীতিবিদ বিষয়শ্রেণী:২১শ শতাব্দীর নেপালি রাজনীতিবিদ
লুক ফেন (জন্ম ১০ অক্টোবর ২০০১), যিনি পেশাদারভাবে ক্রিস্টাল ভার্সাচি নামে পরিচিত, হলেন একজন ইংরেজ ড্র্যাগ কুইন যিনি আপাতবাস্তব অনুষ্ঠান রূপলস ড্র্যাগ রেস ইউকে- এর তৃতীয় মৌসুমে জয়লাভ করার জন্য সর্বাধিক পরিচিত।  ১৯ বছর বয়সে বিজয়ীর মুকুট পরা ক্রিস্টাল ছিলেন সর্বকনিষ্ঠ ড্র্যাগ রেস বিজয়ী।  তিনি কেন্টের টুনব্রিজ ওয়েলসের বাসিন্দা এবং তার মাতামহীর দিক থেকে গ্রীক সাইপ্রিয়ট বংশোদ্ভূত। তিনি ফ্র্যাঞ্চাইজিতে প্রতিদ্বন্দ্বিতা করা সাইপ্রিয়টদের প্রথম বংশধর।    পেশাজীবন  ক্রিস্টাল ভার্সাচি ১৩ বছর বয়সে ড্র্যাগ করা শুরু করেন।  ২০২১ সালের আগস্টে, তাকে রূপলস ড্র্যাগ রেস ইউকে-এর তৃতীয় মৌসুমে প্রতিদ্বন্দ্বিতা করা বারোজন প্রতিযোগীর একজন হিসেবে ঘোষণা করা হয়েছিল। তিনি প্রথম দুটি মূল চ্যালেঞ্জে জয়লাভ করেছিলেন, যার মধ্যে একটি ছিল ভিক্টোরিয়া স্কোনের বিরুদ্ধে বনি টাইলারের " টোটাল এক্লিপস অফ দ্য হার্ট " গানে শীর্ষ দুই ঠোঁট মেলানো প্রতিযোগিতা। নবম পর্বে তিনি ভ্যানিটি মিলানের পাশাপাশি শেষ দুইয়ে স্থান লাভ করেন এবং ডুয়া লিপার " হ্যালুসিনেট " গানে ঠোঁট মেলানো প্রতিযোগিতায় নামেন, শেষ পর্যন্ত তিনি জয়লাভ করেন এবং এলা ভাদে এবং কিটি স্কট-ক্লজের সাথে শীর্ষ তিনে উঠে আসেন। শেষ প্রধান চ্যালেঞ্জের অংশ হিসেবে, তাদের রূপলের " হেই সিস, ইটস ক্রিসমাস " গানের রিমিক্সে তাদের নিজস্ব পঙক্তি লিখতে, রেকর্ড করতে এবং পরিবেশন করতে হয়েছিল। " ইউ ডোন্ট ওন মি " গানের ডাস্টি স্প্রিংফিল্ডের কভার সংস্করণে ঠোঁট মেলানো প্রতিযোগিতায় লড়ার পর, অবশেষে ক্রিস্টাল ভার্সেসকে বিজয়ী ঘোষণা করা হয়, তিনি কেবল ফ্র্যাঞ্চাইজির সর্বকনিষ্ঠ ফাইনালিস্টই নন, বরং সর্বকনিষ্ঠ বিজয়ীও হন।   ব্যক্তিগত জীবন  ফেন ড্র্যাগে she/her এবং ড্র্যাগের বাইরে he/him সর্বনাম ব্যবহার করেন। ফেন একজন ডিসলেক্সিক। তিনি নর্থ কেন্ট কলেজে পড়াশোনা করেছেন। ভার্সাচি একজন জেন্ডার ফ্লুইড।   ডিসকোগ্রাফি    ফিচার্ড শিল্পী হিসেবে   শিরোনাম বছর অ্যালবাম সূত্র "উই ওয়ার্ক টুগেদার"  ২০২২    প্রধান শিল্পী হিসেবে  বছর শিরোনাম অ্যালবাম ২০২১ "বি.ডি.ই. (বিগ ড্র্যাগ এনার্জি) [স্লাইস গার্লস]"(রূপলস ড্র্যাগ রেস ইউকে মৌসুম ৩-এর প্রতিযোগীগণ)  rowspan="2"  "হেই সিস, ইটস ক্রিসমাস" ( রূপল , রূপলের ড্র্যাগ রেস ইউকে সিরিজ ৩-এর প্রতিযোগীদের সাথে)   ফিল্মোগ্রাফি   টেলিভিশন  বছর শিরোনাম ভূমিকা মন্তব্য  ২০২১ রূপলস ড্র্যাগ রেস ইউকে স্বয়ং (প্রতিযোগী) মৌসুম ৩ ; বিজয়ী ২০২২ অ্যান্ট অ্যান্ড ডেকস স্যাটারডে নাইট টেকঅ্যাওয়ে স্বয়ং অনুষ্ঠানের শেষের অংশ হিসেবে পরিবেশিত অনুষ্ঠান  রূপলস ড্র্যাগ রেস ইউকে মৌসুম ৪ ; বিশেষ অতিথি  ২০২৩ কিপিং আপ উইথ ক্রিস্টাল ভার্সাচে   ওয়েব ধারাবাহিক  বছর শিরোনাম ভূমিকা মন্তব্য  ২০২১ কসমো কুইন্স ইউকে স্বয়ং কসমোপলিটান ইউকে  কিতা অ্যান্ড অনিতাস হ্যাপি আওয়ার পডকাস্ট; অতিথি    মিউজিক ভিডিও  বছর শিরোনাম শিল্পী  ২০২১ "গুড অনস" (ড্র্যাগ পরিবেশনা ভিডিও) চার্লি এক্সসিএক্স    তথ্যসূত্র    বহিঃসংযোগ      বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম
সমাজসেবা অধিদপ্তর বাংলাদেশ সরকারের একটি অধিদপ্তর যা দেশে কল্যাণমূলক ও সচেতনতামূলক কর্মসূচি চালায়। এর সদরদপ্তর বাংলাদেশের ঢাকায় অবস্থিত।   ইতিহাস ও গঠন  ১৯৪৭ সালে দেশভাগের পর ঢাকায় বস্তি সমস্যা উদ্ভূত হয়। এ সমস্যার সমাধানে ১৯৫৫ সালে জাতিসংঘের পরামর্শে সমাজকল্যাণ কার্যক্রম শুরু হয়। তারই পরিপ্রেক্ষিতে ১৯৬১ সালে প্রতিষ্ঠিত হয় সমাজকল্যাণ পরিদপ্তর। পরবর্তীতে কার্যক্রমের পরিধি বিস্তৃতির কারণে ১৯৭৮ সালে এই পরিদপ্তরকে সরকারের একটি স্থায়ী  জাতিগঠনমূলক বিভাগ হিসেবে উন্নীত করা হয় এবং ১৯৮৪ সালে একে সমাজসেবা অধিদফতর হিসেবে স্বীকৃতি দেওয়া হয়। ২০১২ সালের ৪ জুন বাংলাদেশ সরকার ২ জানুয়ারিকে সমাজসেবা দিবস হিসাবে ঘোষণা দেয়।    কার্যক্রম  সমাজসেবা অধিদফতর বর্তমানে ১০৩২টি কার্যালয়ের মাধ্যমে ৫৪টি কার্যক্রম পরিচালনা করছে। উল্লেখযোগ্য কার্যক্রমগুলো হচ্ছে:  দারিদ্র নিরসন কার্যক্রম।  সামাজিক নিরাপত্তা কর্মসূচি।  প্রতিবন্ধিতা শনাক্তকরণ জরিপ কর্মসূচি।  শিশু সুরক্ষামূলক কার্যক্রম।  সামাজিক অবক্ষয় প্রতিরোধ কার্যক্রম।  প্রতিবন্ধী ব্যক্তিদের কল্যাণ ও উন্নয়ন কর্মসূচি।  বৃত্তিমূলক প্রশিক্ষণ কার্যক্রম।  প্রতিবন্ধিতা সহায়ক সামগ্রী উৎপাদন কেন্দ্র।  সেবামূলক ও কমিউনিটি ক্ষমতায়ন কার্যক্রম।  পেশাগত দক্ষতা উন্নয়ন প্রশিক্ষণ কার্যক্রম।   কর্মসূচি সমূহ   ক্যান্সার, কিডনী, লিভার সিরোসিস, স্ট্রোকে প্যারালাইজড ও জন্মগত হৃদরোগীর আর্থিক সহায়তা।  চা শ্রমিকদের জীবনমান উন্নয়ন।  অনগ্রসর জনগোষ্ঠীর জীবনমান উন্নয়ন কর্মসূচি।  হিজড়া জনগোষ্ঠীর জীবনমান উন্নয়ন কর্মসূচি।  প্রতিবন্ধিতা শনাক্তকরণ জরিপ কর্মসূচি।  ভিক্ষাবৃত্তিতে নিয়োজিত জনগোষ্ঠীর পুনর্বাসন ও বিকল্প কর্মসংস্থান।  বেদে জনগোষ্ঠীর জীবনমান উন্নয়ন কর্মসূচি।   আরও দেখুন   সমাজকল্যাণ মন্ত্রণালয়   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত
সুটিয়াকাঠী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।   আয়তন  সুটিয়াকাঠী ইউনিয়নের আয়তন ২,৯২৭ একর।   প্রশাসনিক কাঠামো  সুটিয়াকাঠী ইউনিয়ন নেছারাবাদ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সুটিয়াকাঠী ইউনিয়নের মোট জনসংখ্যা ২৯,৪৩২ জন। এর মধ্যে পুরুষ ১৪,৪৭৩ জন এবং মহিলা ১৪,৯৫৯ জন। মোট পরিবার ৬,৬৫১টি।   শিক্ষা  ২০১১ সালের আদমশুমারি অনুযায়ী সুটিয়াকাঠী ইউনিয়নের সাক্ষরতার হার ৬৯.৮%।   আরও দেখুন   নেছারাবাদ উপজেলা  নেছারাবাদ থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:নেছারাবাদ উপজেলার ইউনিয়ন